Du Macha Self-Catering Apartment - Howzit Classifieds South Africa
Du Macha Self-Catering Apartment
Pryse vanaf R480 - R2400/dag
Vakansie akkom beskikbaar in Hartenbos, Diaz Strand, Mosselbaai en omliggende areas (ingesluit Des/Jan 2012/13), vanaf “budget” tot luuks - ALMAL SELFSORG EENHEDE. Kontak Charmaine
Enquiry: Du Macha Self-Catering Apartment
Make an offer: Du Macha Self-Catering Apartment
Report: Du Macha Self-Catering Apartment Illustreerder: Karen AhlschlÃ¤ger
'n Splinternuwe versameling kleuterrympies deur die gewilde Jaco Jacobs, met lieflike volkleur illustrasies deur Karen AhlschlÃ¤ger. Van 'n ondeunde hond wat jou vroegoggend met 'n slobbersoen wakkermaak, tot 'n uitstappie see toe; van 'n kuier op die plaas tot 'n teddiebeer wat ná 'n lang dag 'n goeienagsoen soek.
'n Skitterwit glimlag
Natasja is perfek. Dit besef Jak die oomblik toe sy by die klas instap. maar hy is net 'n doodgewone ou. Hoe kan hy die mooiste meisie in die skool se aandag trek? Julia, sy beste vriendin, het 'n plan.......
Weerwolwe, spoke en zombies baljaar saam met beroemde mosters soos Dracula, King Kong en Frankenstein se monster in hierdie skaterlag-grapboek. En as jy klaar gelag het, is daar selfs 'n resep om jou eie monsterslym te maak!
Professor Fungus 5 en die dino-avontuur
Dis net 'n kwessie van tyd ... voor iets jou byt! Bennie en Jenny kan hulle oe nie glo nie. Professor Fungus se groot droom het waar geword. Hy het 'n tydmasjien uitgevind! Maar sal dit regtig werk? Daar's net een manier om uit te vind...
Professor Fungus 6 en die robotkrisis
Professor Fungus se nuwe robot is briljant. Bennie en Jenny is baie beindruk met die B-Bot. Daar is byna niks wat die blikbrein nie kan doen nie. Maar iewers is 'n skroef los. En toe die robot in die verkeerde hande beland, is daar GROOT probleme!
Ryno Rademan is moeg daarvoor om die oudste broer van 'n superheld te wees. Ja, jy het reg gelees. Sy bababoetie is 'n superheld. Die nag toe hy gebore is, het 'n meteoriet die dorp getref. Dit het hom spesiale kragte gegee. Hy red mense uit brandende geboue en roei misdaad uit - al maak hy nog gereeld sy doeke vuil. Maar op 'n dag besluit Ryno se ma om sy bababoetie vir 'n kompetisie in te skryf ...
Rikus se ouma is die hoofsanger van die gewilde rockgroep, OUMA! Sy is op die voorblaaie van koerante en tydskrifte, en gaan na partytjies toe saam met die staatspresident. Sy het selfs haar hare grasgroen gekleur en 'n rooi sportmotor aangeskaf! Dit is egter nie aldag maklik om die beroemdste ouma in die land te hê nie, soos wat Rikus uitvind toe 'n skurk probeer om sy ouma te ontvoer...
Illustreerder: Frans Groenewald
HERDRUK. Is 'n witmuis nog 'n witmuis as hy groen is?
Miek is in groot moeilikheid omdat hy die natuurwetenskapklas se witmuis groen gekleur het, en boonop het hy nog nie aan 'n projek gedink vir entrepreneursdag nie. Al wat hom nou kan red, is as 'n luislang vir juffrou Makhetha en meneer Roux insluk.
'n Skoolhoof met 'n humorsin? Hy kom beslis van 'n ander planeet! Marko kan nie glo meneer Van Vuuren is so cool nie. Hy dink wraggies kattekwaad is snaaks. Dit lyk of hy van stout kinders hóú! Hy reël selfs 'n kamp vir Baie Spesiale Leerders waarheen hy al die moeilikheidmakers in die skool nooi. Maar Marko begin vermoed iets is nie pluis nie. Hoekom het dit gelyk of meneer Van Vuuren twee kinders se breins deur hul ore uitsuig? Is die nuwe hoof dalk 'n alien ... en hoe gaan hy dit bewys? 'n Gruwelike grilstorie (wat jou plek-plek sal laat skaterlag) uit die pen van die bekroonde skrywer Jaco Jacobs en swart-en-wit illustrasies deur Johann Strauss.
My naam is Martin Retief. Ek is dertien jaar, elf maande en twaalf dae oud. My ma noem my Martin, maar almal by die skool noem my Hoender. Ek hou daarvan om dinge te tel. Hoender Retief se hele lewe verander een middag toe sy pa op pad huis toe by 'n winkel stilhou om 'n snoek te koop. En terwyl sy gesin probeer om hul verlies te verwerk, versorg hy sy Leghorn-hoenders, verkoop eiers aan die mense op die plotte en doen saans wiskunde as hy sukkel om te slaap. Maar op 'n dag ontmoet Hoender vir Drikus. Drikus wat aan 'n siekte ly wat na iemand vernoem is. Drikus wat daarvan droom om sy eie zombiefliek te maak. Wat volg, is 'n avontuur vol skouhoenders, skelms, mooi meisies, wiskunde, kammabloed en zombies. 'n Hartroerende en dikwels humoristiese grootwordverhaal wat 'n ongewone blik bied op gesinne, vriendskap, die hantering van verlies ... en lang deelsomme.